Komission päätös, tehty 24 päivänä heinäkuuta 1995, hevosen sukuisten eläinten siemennesteen kaupassa käytettävän terveystodistuksen mallista (ETA:n kannalta merkityksellinen teksti)



Virallinen lehti nro L 185 , 04/08/1995 s. 0058 - 0061



KOMISSION PÄÄTÖS, tehty 24 päivänä heinäkuuta 1995, hevosen sukuisten eläinten siemennesteen kaupassa käytettävän terveystodistuksen mallista (ETA:n kannalta merkityksellinen teksti) (95/307/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säännösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (1), sellaisena kuin se on viimeksi muutettuna komission päätöksellä 95/176/EY (2), ja erityisesti sen 11 artiklan 2 kohdan, sekä katsoo, että hevoseläinten siemennesteen kauppaa koskevista edellytyksistä määrätään neuvoston direktiivissä 92/65/ETY; sen vuoksi hevosen tuoreen, jäähdytetyn ja pakastetun siemennesteen kaupassa käytettävän terveystodistuksen malli olisi määritettävä kyseisen direktiivin vaatimusten mukaisesti, tietyt hevosen tarttuvat taudit leviävät siemennesteen mukana; sen vuoksi eläimille olisi kyseisten tautien tunnistamiseksi tehtävä erityisiä eläinten terveyttä koskevia kokeita, jotka olisi suoritettava erityisen koeohjelman mukaisesti sen mukaan, onko luovuttajaoritta siirretty ennen siemennesteen keräysjaksoa ja sen aikana, direktiivin 92/65/ETY liitteiden muuttamisesta annettua direktiiviä 95/176/EY sovelletaan hevosen sukuisten eläinten siemennesteen, munasolujen ja alkioiden osalta 1 päivästä lokakuuta 1995; sen vuoksi terveystodistusta hevosen siemennesteen kaupassa olisi sovellettava samaan aikaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on varmistettava, että niiden alueelta lähetetään toisen jäsenvaltion alueelle ainoastaan hevosen siemennestettä, jota kuljetettaessa mukana on liitteessä olevan mallin mukainen terveystodistus asianmukaisesti täytettynä. 2 artikla Tätä päätöstä sovelletaan 1 päivästä lokakuuta 1995. 3 artikla Tämä päätös on osoitettu kaikille jäsenvaltioille. Tehty Brysselissä 24 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 268, 14.9.1992, s. 54 (2) EYVL N:o L 117, 24.5.1995, s. 23 LIITE >KAAVION ALKU> TERVEYSTODISTUS käytettäväksi hevosen sukuisten eläinten siemennesteen kaupassa 1. Lähettäjä (nimi ja täydellinen osoite) TERVEYSTODISTUS N:o ALKUPERÄISKAPPALE 2. Jäsenmaa, jossa keräys suoritettu 3. Vastaanottaja (nimi ja täydellinen osoite) 4. Viranomainen Huom. a) Jokaisesta siemenneste-erästä on oltava erillinen todistus b) Tämän todistuksen alkuperäiskappaleen on oltava siemenneste-erän mukana määräpaikkaan asti 5. Paikallinen viranomainen 6. Lastauspaikka 7. Keräysaseman nimi ja osoite 8. Kuljetustapa 9. Määräpaikka, jäsenvaltio 10. Keräysaseman rekisterinumero 11. Siemennestesäiliöiden numero ja kooditunnus 12. Lähetyksen tunnistekoodit : tuore/jäähdytetty/pakastettu (1) hevosen siemenneste 12.1 Säiliöiden lukumäärä 12.2 Keräyspäivä(t) 12.3 Laji 12.4 Rotu 12.5 Luovuttaja (1) Tarpeeton viivataan yli. 13. Minä allekirjoittanut virkaeläinlääkäri todistan, että: 13.1 Keräysasema, jossa edellä määritelty siemenneste on kerätty, käsitelty ja säilytetty kauppaa varten: 13.1.1 on toimivaltaisen viranomaisen hyväksymä ja direktiivin 92/65/ETY liitteessä D olevan I luvun vaatimusten mukaisesti tarkastama, 13.1.2 sijaitsee alueella tai, mahdollisen aluejaon osalta, sellaisella jäsenvaltion alueen osalla (1), jolla siemennesteen keräyspäivästä siihen asti, kun se tuoreena/jäähdytettynä (1) lähetettiin, tai pakastetun sienennesteen osalta ennen 30 päivän pakollisen säilytysjakson päättymistä (1) ei ole esiintynyt afrikkalaista hevosruttoa yhteisön lainsäännön mukaan, 13.1.3 on täyttänyt siemennesteen keräystä edeltävän 30 päivän aikana ja siihen asti, kun se tuoreena/jäähdytettynä (1) lähetettiin, tai pakastetun sienennesteen osalta ennen 30 päivän pakollisen säilytysjakson päättymistä (1) neuvoston direktiivin 90/426/ETY (2) 4 artiklan vaatimukset 13.1.4 on pitänyt siemennesteen keräystä edeltävän 30 päivän aikana ja siihen asti, kun se tuoreena/jäähdytettynä (1) lähetettiin, tai pakastetun sienennesteen osalta ennen 30 päivän pakollisen säilytysjakson päättymistä (1) ainoastaan sellaisia hevoseläimiä, joissa ei ole esiintynyt hevosen virusarteriitin tai hevosen tarttuvan kohtutulehduksen kliinisiä oireita. 13.2 Kaikki hevoseläimet on otettu asemalle direktiivin 90/426/ETY 4 ja 5 artiklan määräysten mukaisesti; 13.3 Edellä kuvattu simenneste on kerätty oriilta: 13.3.1 joilla ei ollut mitään kliinistä merkkiä tarttuvasta taudista tai tartuntataudista päivänä, jona siemenneste kerättiin, 13.3.2 joita simennesteen keräystä edeltäneen 30 päivän aikana ei ole käytetty astutukseen, 13.3.3 joita 30 päivän ajan ennen siemennesteen keräämistä on pidetty tiloilla, joiden hevoseläimissä ei ole esiintynyt mitään hevosen virusarteriitin kliinisiä oireita, 13.3.4 joita 60 päivän ajan ennen siemennesteen keräämistä on pidetty tiloilla, joiden hevoseläimissä ei ole esiintynyt mitään hevosen tarttuvan kohtutulehduksen oireita, 13.3.5 jotka parhaan tietoni mukaan ja siltä osin kuin saatoin todeta eivät ole olleet kosketuksissa tarttuvasta taudista tai tartuntataudista kärsivien hevoseläinten kanssa simennesteen keräystä välittömästi edeltäneiden 15 vuorokauden aikana, 13.3.6 joille on tehty seuraavat kokeet, jotka on tehty toimivaltaisen viranomaisen tunnustamassa laboratoriossa 13.3.7 kohdassa määrätyn koeohjelman mukaisesti: 13.3.6.1 agargeeli-immunodiffuusikoe (Coggins-koe) näivetystaudin toteamiseksi, ja kokeen tulos oli negatiivinen; 13.3.6.2 seroneutralisaatiokoe hevosen virusarteriitin toteamiseksi, ja kokeen tulos oli negatiivinen seerumilaimennoksella 1:4 tai viruseristyskoe hevosen virusarteriitin toteamiseksi koko siemennesteestä, ja kokeen tulos oli negatiivinen; 13.3.6.3 hevosen tarttuvan kohtutulehduksen toteamiskoe, joka tehdään kaksi kertaa seitsemän päivän välein eristämällä Teylorella equigenitalis -taudinaiheuttaja siemensyöksyä edeltävästä nesteestä tai siemennestenäytteestä tai näytteestä, joka otetaan sukuelimen pinnalta ainakin virtsaputken suulta sekä virtsaputken sinuksesta että peniksen fossa glandiksesta, ja jokaisen osakokeen tulos oli negatiivinen. 13.3.7 joille on tehty yksi seuraavista koeohjelmista (3): 13.3.7.1 Luovuttajaori on oleskellut jatkuvasti keräysasemalla vähintään 30 päivän ajan ennen ensimmäistä simennesteen keräystä ja koko keräysjakson ajan eikä mikään keräysaseman hevoseläimistä ole joutunut kosketuksiin terveydentilaltaan luovuttajaoritta huonompien hevoseläinten kanssa. Edellä 13.3.6. kohdassa vaaditut kokeet on tehty . . . . . . . . . . (4) ja . . . . . . . . . . (4) vähintään 14 päivän kuluttua edellä tarkoitetun oleskeluajan alkamisesta ja vähintään kerran vuodessa jalostuskauden alussa. 13.3.7.2 Luovuttajaori ei ole oleskellut jatkuvasti keräysasemalla tai keräysaseman muut hevoseläimet ovat olleet kosketuksissa terveydentilaltaan luovuttajaoritta huonompien hevoseläinten kanssa. Edellä 13.3.6 kohdassa vaaditut kokeet on tehty . . . . . . . . . . (4) ja . . . . . . . . . . (4) ensimmäistä siemennesteen keräystä edeltäneiden 14 päivän aikana ja ainakin kerran vuodessa jalostuskauden alussa. Edellä 13.3.6.1 kohdassa vaadittu koe on viimeksi tehty . . . . . . . . . . (4) enintään 120 päivää ennen siemennesteen keräystä otetusta verinäytteestä. Edellä 13.3.6.2 kohdassa vadittu koe on viimeksi tehty . . . . . . . . . . (1) (4) enintään 30 päivää ennen siemennesteen keräystä tai seroposittiinen ori on todettu virusta erittämättömäksi viruseristyskokeella, joka on tehty . . . . . . . . . . (1) (4) enintään yhtä vuotta ennen siemennesteen keräystä. 13.3.7.3 Edellä 13.3.6 kohdassa vaaditut kokeet on tehty . . . . . . . . . . (4) ja . . . . . . . . . . (4) otetuista näytteistä pakastetun siemennesteen 30 päivän pakollisen säilytysjakson aikana ja vähintään 14 päivää sen jälkeen, kun siemenneste on kerätty. 13.4 Edellä kuvattu siemenneste on kerätty, käsitelty, säilytetty ja kuljetettu neuvoston direktiivin 92/65/ETY liitteessä D olevan II ja III luvun vaatimusten mukaisissa olosuhteissa. Tehty (paikka) (aika) [Virkaeläinlääkärin allekirjoitus (5)] Leima (5) (Nimi ja pätevyys suuraakkosin) (1) Tarpeeton yliviivataan. (2) EYVL N:o L 224, 18.8.1990, s. 42. (3) Merkitse rastilla ne ohjelmat, jotka eivät koske tavaraerää. (4) Lisää päivämäärä. (5) Allekirjoituksen ja leiman värin oltava painokirjaimien väristä poikkeava. >KAAVION LOOPU>